
ATQTB BPIOKAHHATA TEMPOBABIO TTMVLO ADPOSITA 

NICOLAI LTCIGNANI 


PYTIOLiRAB CATHEDRAUI ICCUSIAB CAKOinCI , 

IH RBOIA ITVDIOIITII VBIVBRIITATB 

LATIBAB BLOQTBBTtAB , POBSBOS ATQTB AKCBABOLOCIAB PBOrEiSOAU , 
RIGI1QTE HEBCTLABBVIITK VOLTIUHTM uitebpbbtis elc. 




NEAPOLI 

EX TYPIS XAVERII IORDANI 

l838. 

Quum umoibot Tirtatibus mc adfcclum esie cupiam i Umeo nihil est « quod malim i quam 
me et gratam eaae • et videri : haec eat enim una virtus non solum maxima , icd etiam ma- 
ter virlutum omnium reliquarum- 

Cteer. in Orat, pro Cn. Plancio. 

FERDINANDO FERRIO 


VIRO CLARISSIMO 
MAGNAE PVBLICIS RATIONIBVS EXPENDENDIS CVRIAE 
PRAEFECTO elc. 

KICOLAVS LVCIGNANVS. 


lysMO profecto fuit , Ferdinande Ferri , Fir Clarissime , 
in tota hac urbe , quin et universa , qua patet , Neapo- 
litana ditione , qui Caroli Mariae Rosinii , sanctissimi , 
doctissimique Pontificis obitum non tulerit permoleste. Etsi 
enim ea erat ille aetate , ut mature cessisse fato videretur / 
cuncti tamen eius ingenio , ac virtute capti eum si minus 
immortalem , quod homini contingere non licet , diuturnio- 
rem certe fieri cupiebamus , ac satie quam iuCunde de- 
lectabamur , quum nostras ille spes senex florenti ssimus con- 
firmaret in dies summa corporis animique vi , ac prope sin- 
gulari in laboribus adeundis , fiungendisque patientia. Si 
qui vero sunt honorum studiorum , ei politioris humanita- 
tis amatores, ii adeo Rosinii casu sunt perculsi, ut eo ex- 
tincto Graecas , Latinasque veneres , et exquisitam illam 
earum teneris praesertim animis instillandarum solertiam 
pene cum eo extincta non sine gravi quodam totius rei 
litterarum publicae malo querantur. Atque hinc sane factum 

est , id multi in eius Icaidem undicfue sese effuderint , eius- 
tjue nomen non vulgari caictum gloria trttdiium sit poste- 
ritati. In quo quidem celebrando quum ego potissimum 
omne ingenium , ac JacuUotem meam , si quae unquam 
in me fuit , contulissem , etsi ceteris fortasse omnibus sa- 
tisfecerim , numquam certe ipse mihi satisfecero , quoad 
quantum parenti flius , aut optimo magistro non ingratus 
discipulus debet , id me vel praestitisse , vel voluisse , ani- 
mus mihi meus plene testetur. Atque ea profecto de cau- 
sa hi nunc elegi prodeunt in lucem ; qui quum annis abhinc 
duobus (i) scripti a me , ac publice pronuntiati essent^ quam- 
quam eos probe naram crasso , uti aiunt , fdo y nec satis 


(i) Nempe in doctorum virorum satis frequenti coetu , quem 
Amplissimus Eques Prosper de Rosa Mensae Publicae Praepositus 
ornandi hominis de se optime meriti gratia domi habuit VII. Idos 
Maias An. MDCCCXXXVI. 

bona cum y^poUinis gratia contextos , tamen , utcumque 
Juerint , cum nominis mei periculo edere malui , quam si 
quid ad amplificandam in posteros hominis famam faceret^ 
negligere. Hos autem tibi potissimum dicandos censui, non 
tam quod tu , quum semel eos audieris , nunquam postea 
a me petere destitisti , deceptus fortasse in eo ninua qua- 
dam opinione de me tua ^ quam quod nemo prope fuit , 
qiiocum coniunctius , ac iucundins vixit ille , iam inde ab 
eo , quum tu Puteolanae rei Praefectus totam eam regio- 
nem nostram luce ingenii , ac consilii tui ornabas. Hosce 
icitur versiculos , et pauca addita illis Epigrammata tempo- 
rario olim tumulo solemni in Viri funere adposita , testes et 
summae in illum voluntatis , et observantiae in te meae , 
aequi f bonique consulas, meque , quem dilexisti a puero , 
eadem benevolentia fovere pergas — Dabam Neapoli ex 
yiEdibus Seminarii Urbani Kalendis Octobris Anno R. S. 
MDCCCXXXVIII. 

rN 0 B I T V 

CAROLI MARIAE ROSINII 


EPISCOPI PVTEOL ANI etc. 
ADFECTVS, O&ATIQVB AtriHI SEHSVS 

NICOLAI LVCIGNANI 


ELEGIA 

OiABOLE , non lusus , non dulcia gaudia Musae , 
Ah miser , ah gemitus , ah tibi do lacrymas. 

O vulnus , vulnus nullo delebile saeclo , 

O vulnus , quod non leniat ulla manus ! 

Qualis in exanimi latus , et gelida ora parentis 
Natus , ut extincta matre puella fremit , * 

Avulsa e caris complexibus, inque profundum 
Versa retro praeceps tristitiae barathrum ; 

Talis acerba mihi , te decedente , repostum 
Talis atrox urit pectus amarities : 

Tu materque , paterque mihi , tu sidus utrumque , 
Carole , tu vitae sola serena quies. 

Ah quis me posthac rebus solabitur aegris? 

Quis dabit optatam , quis renovabit opem ? 

Per tc ego fortunae quondam dereptus iniquae 
Mutavi infaustos , tecta paterna , lares : 

Per te pauper , inops , sacris adlectus ephebis 
Coepi parva meae solvere vela rati : 

Tum me Palladias tua vox , tua cura per artes , 
Laudisque , et magnum duxit honoris iter, 

Et tecum insueti conscendere culmina Pindi , 

Et tecum Aonios visus obire choros. 

O mea lux Latiae Divae , Divaeque Pelasgae , 

O iucunda olim nomina , Pierides , 

Scindite iam crines , et tundite pectora palmis ; 

Vestra eversa omnis gloria , Pierides. 

Non vobis iam tecta licet celebrare beata , 

N on blandisve licet plaudere carminibus , 

Dux ego quae spissae modulabar saepe iuventae , 
Lenibamque Patri molliter auriculas. 

O ubi nunc caraeque umbrae , carumque viretum ? 

O ubi deliciae , citrus amoena, tuae (i)? 

(i) Mos erat doctissimo Praesuli litterariis iuvenes meditatioai- 
bus excolere aestivis mensibus , septimo quoque dic , in amoenis* 
simo Pseudourbani sui Seminarii hortulo , quem undique ad vete- 
ris quamdam Academiae speciem iis ipsis olim in locis forte a Tul- 
lio exsuscitatae citreis arboribus conseverat. Ibi a sedulis adolescen- 
tibus omni fere carminum genere certabatur , quibus ille in con- 
ccrtatiunculis maximas animi sui delicias ponebat. 

Citrus amoena, cui non ipsius inclyta Phoebi 
Laurea , non arbos certet amica lovi ? 

Felices ubi iam numeri, choreaeque, iocique, 
Sive Catulle , tui , sive Tibulle , tui ? 

O dulces elegi , quondam mea prima voluptas , 
Et parva ingenii regna beata mei , 

Si placui vobis , si vos placuistis et illi , 

Et tetigit vester pectora saepe dolor , 

Et vestro immaduit fletu , totumque medullis 
Hausit flexanimi carminis imperium (i) , 

Tristius ah vobis , vel si quid mollius intus 
Est , date iam sanctis ossibus inferias. 

Carole , te praebente manum , lucem que benignam 
Dicor ego notas praeteriisse vias , 

Dicor et antiquos Sophiae lustrasse recessus , 

Tot scrutatus opes, tot monumenta virum : 

Et patriae vixit per me fortuna iacentis , 

Candida facta genas, candida facta comas (2) : 

(i) Si verum est, quod trahit sua quemque voluptas, nos 
natura quadam ad mitiores elegos iam inde a teneris annis rapie- 
bamur , iisque ille ipse cantiunculis adeo prae quavis alia carminis 
forma oblectabatur, ut non raro mollioribus illis adfcctibus obsecun- 
dantem, nobisque animos addentem experti simus. Vide Selecta Car~ 
mina per nos edita Neapoli typis Tramater An. MDCCCXXXII. 

(a) Vide Commentarium nostrum In vetus litteratum marmor 
Puteolis ejfossum. Neapoli iisdem tjrpis Anno MDCCCXXXI, 

Et dilecta tibi vixit , nituitque papyrus , 

Laeta tuis curis , laeta magisterio (i): 

Me docti cupiere lares , me Regia Sireu 
Certantem Latii viribus eloquii 

Excepit) fovitque sinu, cinxitque corona: 

Auxit Borbonius me socialis honos 

O Pater , o plusquam patrio mihi vinctus amore , 

Dulcior et vita , dulcior atque anima , 

Muneris omne tui est, si quid mihi pulchrius usquam est; 
Si spiro , et placeo , muneris omne tui est. 

Nulla mihi memori vellet te pectore, nulla et 
Te mihi vis avidis abstrahet ex oculis : 

Te sole exoriente , et te moriente tenebo : 

Nulla mihi sine te nox , veuietque dies : 

Et quum rite Deo sanctas operabor ad aras , 

Et quum rite statas persequar orbe preces , 

Non materve , paterve aderit sic crebrior ori , 

Carole , non menti promtior alter erit. 

At tu , quae caros cineres complecteris , urna , 

Saepe meos gemitus , vanaque vota bibes. 

(i) Nempe Herculanensis papyrus , sive Philodemi opus Ilc^i 
ra>y ^otTiftaTdcy XXXVI. Columnarum , quod interpretatione , sup- 
plemento , iustoque commentario auctum propediem , si Deus an- 
nuet , Herculanensi Academiae expendendum de more sistetur. 

EPIGRAMMATA 


TEMPORARIO TVMVLO ADPOSITA. 


Pro Templi Foribvs. 


RAROLO • MARLE • ROSINIO EPISGOPO PVTEOLANO 
MORTALITATE • DEFVNCTO 
IVSTA • EXSEQVURVM . OFFICIA 
ET • HOSTIAE • PUCVLARES 
CVM . LAVDATIONE • ET • TITVLIS 

ADCVRRITE • ADESTE • CIVES 
ET • PASTORI • INDVLGENTISSIMO 
QVI • VOS • DVODEQVADRAGINTA • ANNOS 
PATERNO • FOVIT • AMORE 
EXTREM VM • lAM • VALE • DICITE * EXORATE- PACEM 

In Antica Tvmvli Facie. 


RAROLVS • MARIA • ROSINIVS • AD • EGREGIARVM 
DOCTRINARVM* AC- VIRTVTVM INSTAR EFFICTVS 
QVVM • FAMA • NOMINIS ■ SVl • TOTVM • ORBEM 
NEAPOLITANVM • ET • PLVRIMA • EVROPAE 
REGNA • COMPLESSET • GRAVISSIMA • MVNIA 
QVA • PROFANA • QVA • SACRA • SVMMA • IN- 
TEGRITATE • AC • PRVDENTIA • OBIISSET • EC- 
CLESIAM • PVTEOLANAM • QVADRAGINTA • FERE 
ANNOS • SANCTISSIME -GVBERN ASSET • LITTERIS 
EXPOLIISSET • SALVBERRIMIS - LEGIBVS. ORNAS- 
SET • SEMINARIVM • PENE • COLLAPSVM . TVM 
ALVMNORVM • FREQVENTIA • TVM • INVECTIS 
OMNE • GENVS • DISCIPLINIS • IN • FLORENTIS- 
SIMORVM • ITALIAE • EPHEBEORVM . ADMIRA- 
TIONEM • ADDVXISSET • IVVENES • SVA • IPSE 
VOCE • AC • MAGISTERIO • AD • SOLIDAM • PIE- 
TATEM • AC • SiU^IENTIAM • INFORM ASSET • VERE 
MAGNI • ILLIVS • BORROMAEI • AEMVLATOR . AT- 
QVE • HAERES • TANDEM • LABORIBVS • ADTRI- 
TVS • AERVMNOSAM • HANC • VITAM • CVM • IM- 
MORTALITATE • COMMVTAVIT • IN • SENECTVTE 
BONA • IN • DVLCISSIMORVM • NATORVM • AM- 
PLEXIBVS • IN AETERNAE • SECVRITATIS • SPE 
VIXIT • ANN. LXXXVII. MENS. X. DIES . XVII. 
SEDIT • ANN. XXXVIII. MENS. I. DIES • XXVI. 

CONLEGIVM • CANONICORVM 
ANTISTITI • AC • PARENTI • DE • SE • OPTIME • MERITO 
MORE • MAIORVM • IVSTA • PERSOLVIT 

Ia Deztero Tvmvli Latere 


HERCVLANENSIVM • VOLVMINVM . INTERPRETA- 
TIONEM • OPVS • VEL • MAXIMORVM • LITTE- 
RATORVM • OPINIONE • PENE • DESPERATVM 
KAROLVS • ROSINIVS . FELICIBVS • A VS PICUS 
PRIMVS • OMNIVM . TENTAVIT . EXEGIT . IDEM 
ISAGOGICAM • DISSERTATIONEM • AD • EORVM- 
DEM . VOLVMINVM • EXPLANATIONEM . DO- 
CTORVM . HOMINVM . VOTA . IPSA . PRAETER- 
GRESSVS • QVANTA • MAXIMA • CELERITATE 
POTVIT . ORNAVIT • GRAECOS • PHILOSOPHOS 
ORATORES* POETAS* SVMMA * CVM * FACILITATE 
TRACTAVIT * DIATRIBIS * ORATIONIBVS * CARMI- 
NIBVS . OMNI * FERE • SCRIPTORVM • GENERE 
REM * LITTERARIAM * LOCVPLETAVIT * DIGNVS 
PROFECTO • QVEM . ET . PLVRES . EVROPAE 
ACADEMIAE. CERTATIM * SIBI * CONLEGAM* OPTA- 
RENT • ET • NEAPOLITANI • PRINCIPES . AMPLIS- 
SIMIS * CODICILLIS * TVM * REGIAE . SOCIETATI 
BORBONICAE • TVM * EIDEM . PAPYRACEAE 
BIBLIOTHECAE • REGVNDAE • PRAEFIGERENT. 

In Laevo Tvmvli Latere. 


VIRGINES 

EFFVNDITE . LACRYMAS . INGEMINATE . SVSPIRIA 
HEV • PATER • OBiT • BENEFICENTISSUVfVS 

QVI 

VT- VOS • DITARET • E • DIVITE- PAVPER EFFECTVS 
SPLENDIDISSIMA • PLVRIVM • ANNORVM STIPENDIA 
IN • VOS • AC • VESTRVM • SINVM • TOTA . PROFVDIT 
AEDES • SVPELLECTILEM • INSTRVMENTA 
OMNIGENA • COMPARAVIT 
FEMINEAS • ARTES • ADSCITIS • VNDECVMQVE 
MAGISTRIS • SAPIENTISSIMIS • EDOCVIT 
CELEBRITATI • NOMINIS • VESTRI • CONSVLVIT 
IN • ID • MAXIMIS ' CVRIS • INTENTVS 
VT • PVTEOLANVM • ORPHANOTROPHIVM 
QVA • MORVM • SANCTITATE 
QVA • NITORE • OPERVM 
CVM • PRAESTANTISSIMIS • REGNI • CONLEGIIS 
CONTENDERET 

PERPETV AM • SIBI • FAMAM • OPESQVE • STABILIRET 
HEV • QVANDONAM • PAR • AVT • SIMILIS 
VOS • PATER • AMPLEXABITVR 
VIRGINES • EFFVNDITE • LACRYMAS 
INGEMINATE • SVSPIRIA 

In Postica Facie Tvmvli. 


KAROLVS • MARIA • ROSINIVS 
OMNES • OMNIVM • CVRAS 
ET • PASTORALES • SOLLICITVDINES • AMPLEXVS 
A • PRIMO • PONTIFICATVS ■ ADITV 
AD • EXTREMVM • VSQVE • SPIRITVM 
ID • EGIT 

VT • CREDITAM • SIBI • DIOECESIM 
SAEPE • AC • SEDVLO • LVSTRANDO • CORRIGERET 
SACRIS • CONCIONIBVS • ADSIDVE • ERVDIRET 
POPVLORVM • CALAMITATES • OMNE • GENVS 
AVXILIIS • LEVARET 

AEGROS • DEBILES • MENDICOS • DILIGENTISSIME 

CONQVISITOS 

SVMTIBVS . SVIS • ALERET 
MVLTIS • MILLIBVS . CENTVSSIVM • EROGATIS 
MENSTRVAQVE • STIPE • IN • SINGVLOS • ADSIGNATA 
HA VE • ANIMA • CANDIDISSIMA 
COELO • AVT • lAM . VT • SPERAMVS • POTITA 
AVT • BREVI • POTITVRA 
CLERVM . POPVLVMQVE • TIBI • DEVOTISSIMVM 
IVVENES • AC • VIRGINES • AMOREM • TVVM 
PERPETVIS • PRAESIDRS . TVETOR 
DIGNVM • TVIS • VIRTVTIBVS • ANTISTITEM 
QVI • TIBI • SVCCEDAT 
ADPRECATOR 

MONITUM. 


i6 


Ia edendo nostro Commentario De Vita « ac Rebus Gestis 
huiusce ipsius Antistitis Porcellianis tjpis Anno MDCCCXXXVI plu* 
ra exciderunt <]uae tunc mutare, uti fit, in calce operis 

nequiTimus. Heic autem insigniora notabimus , quaeque magis le* 
gentem morari possint ; cetera , si quae sunt , aequo quispiam ani- 
mo feret. 

